CELEX: 32010R1003
Language: lt
Date: 2010-11-08 00:00:00
Title: 2010 m. lapkričio 8 d. Komisijos reglamentas (ES) Nr. 1003/2010 dėl variklinių transporto priemonių ir jų priekabų tipo patvirtinimo reikalavimų, atsižvelgiant į galinio valstybinio numerio ženklo montavimo ir tvirtinimo vietą, kuriuo įgyvendinamas Europos Parlamento ir Tarybos reglamentas (EB) Nr. 661/2009 dėl variklinių transporto priemonių, jų priekabų ir joms skirtų sistemų, sudėtinių dalių bei atskirų techninių mazgų tipo patvirtinimo, atsižvelgiant į jų bendrąją saugą, reikalavimų  Tekstas svarbus EEE

9.11.2010   
            
            
               LT
            
            
               Europos Sąjungos oficialusis leidinys
            
            
               L 291/22
            
         KOMISIJOS REGLAMENTAS (ES) Nr. 1003/2010
   2010 m. lapkričio 8 d.
   dėl variklinių transporto priemonių ir jų priekabų tipo patvirtinimo reikalavimų, atsižvelgiant į galinio valstybinio numerio ženklo montavimo ir tvirtinimo vietą, kuriuo įgyvendinamas Europos Parlamento ir Tarybos reglamentas (EB) Nr. 661/2009 dėl variklinių transporto priemonių, jų priekabų ir joms skirtų sistemų, sudėtinių dalių bei atskirų techninių mazgų tipo patvirtinimo, atsižvelgiant į jų bendrąją saugą, reikalavimų
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. liepos 13 d. Europos Parlamento ir Tarybos reglamentą (EB) Nr. 661/2009 dėl variklinių transporto priemonių, jų priekabų ir joms skirtų sistemų, sudėtinių dalių bei atskirų techninių mazgų tipo patvirtinimo, atsižvelgiant į jų bendrąją saugą, reikalavimų (1), ypač į jo 14 straipsnio 1 dalies a punktą,
   kadangi:
   
               (1)
            
            
               Reglamentas (EB) Nr. 661/2009 yra atskiras reglamentas, susijęs su tipo patvirtinimo procedūra, nustatyta 2007 m. rugsėjo 5 d. Europos Parlamento ir Tarybos direktyvoje 2007/46/EB, nustatančioje motorinių transporto priemonių ir jų priekabų bei tokioms transporto priemonėms skirtų sistemų, sudėtinių dalių ir atskirų techninių mazgų patvirtinimo pagrindus (2) (toliau – Pagrindų direktyva).
            
         
               (2)
            
            
               Reglamentu (EB) Nr. 661/2009 panaikinta 1970 m. kovo 20 d. Tarybos direktyva 70/222/EEB dėl valstybių narių įstatymų, susijusių su motorinių transporto priemonių ir jų priekabų galinio registracinio numerio ženklo tvirtinimo vieta ir to ženklo tvirtinimu, suderinimo (3). Toje direktyvoje nustatyti reikalavimai turėtų būti perkelti į šį reglamentą ir, jei reikia, iš dalies pakeisti, kad būtų pritaikyti prie mokslo ir technikos žinių raidos.
            
         
               (3)
            
            
               Reglamente (EB) Nr. 661/2009 pateiktos esminės nuostatos dėl variklinių transporto priemonių ir jų priekabų tipo patvirtinimo, atsižvelgiant į galinio valstybinio numerio ženklo montavimo ir tvirtinimo vietą, reikalavimų. Todėl taip pat būtina apibrėžti specialiąsias tokio tipo patvirtinimo procedūras, bandymus ir reikalavimus.
            
         
               (4)
            
            
               Šiame reglamente nustatytos priemonės atitinka Motorinių transporto priemonių techninio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Sąvokų apibrėžtys
   Šiame reglamente vartojamų sąvokų apibrėžtys:
   (1)   „transporto priemonės tipas, atsižvelgiant į galinio valstybinio numerio ženklo montavimo ir tvirtinimo vietą“– transporto priemonės, kurių toliau išvardyti esminiai požymiai nesiskiria:
   galinio valstybinio numerio ženklo montavimo ir tvirtinimo vietos matmenys;
   galinio valstybinio numerio ženklo montavimo ir tvirtinimo vietos išdėstymas;
   galinio valstybinio numerio ženklo montavimo ir tvirtinimo vietos paviršiaus forma;
   (2)   „iš esmės plokščias paviršius“– tvirtos medžiagos paviršius, kuris taip pat gali būti sudarytas iš tinklelio ar grotelių ir kurio kreivio spindulys yra ne mažesnis kaip 5 000 mm;
   (3)   „reljefinio tinklelio paviršius“– iš vienodai, ne didesniu kaip 15 mm atstumu viena nuo kitos išdėstytų tam tikros formos (apvalios, ovalo, rombo, stačiakampio ar kvadrato) skylučių sudarytas paviršius;
   (4)   „grotelių paviršius“– iš lygiagrečiai, ne didesniu kaip 15 mm atstumu vienas nuo kito išdėstytų strypelių sudarytas paviršius;
   (5)   „vardinis paviršius“– teoriškai geometrijos atžvilgiu nepriekaištingas paviršius, neatsižvelgiant į paviršiaus nelygumus, pvz., iškyšas ar įlinkius;
   (6)   „transporto priemonės išilginė vidurinė plokštuma“– transporto priemonės simetrijos plokštuma arba, jei transporto priemonė nėra simetriška, vertikali išilginė plokštuma, kertanti transporto priemonės ašių vidurį;
   (7)   „pokrypis“– kampinio nuokrypio nuo vertikaliosios plokštumos laipsnis.
   2 straipsnis
   Transporto priemonės ar jos priekabos EB tipo patvirtinimo nuostatos, susijusios su galinio valstybinio numerio ženklo montavimo ir tvirtinimo vieta
   1.   Gamintojas ar jo atstovas pateikia tipo patvirtinimo institucijai paraišką suteikti transporto priemonės EB tipo patvirtinimą, atsižvelgiant į transporto priemonės ir jos priekabos galinio valstybinio numerio ženklo montavimo ir tvirtinimo vietą.
   2.   Paraiška rengiama pagal I priedo 1 dalyje nustatytą informacinio dokumento pavyzdį.
   3.   Jei laikomasi šio reglamento II priede nustatytų reikalavimų, patvirtinimo institucija suteikia EB tipo patvirtinimą ir tipo patvirtinimo numerį pagal Direktyvos 2007/46/EB VII priede nustatytą numeravimo sistemą.
   Valstybė narė negali priskirti to paties numerio kitam transporto priemonių tipui.
   4.   Taikydama 3 dalies nuostatas, tipo patvirtinimo institucija išduoda EB tipo patvirtinimo liudijimą, parengtą pagal I priedo 2 dalyje pateiktą pavyzdį.
   3 straipsnis
   Pagal Direktyvą 70/222/EEB suteiktų patvirtinimo liudijimų galiojimas ir išplėtimas
   Nacionalinės institucijos leidžia parduoti ir pradėti eksploatuoti transporto priemones, kurių tipas patvirtintas, iki Reglamento (EB) Nr. 661/2009 13 straipsnio 2 dalyje nurodytos datos ir toliau teikia tų transporto priemonių tipo išplėtimo liudijimus pagal Direktyvoje 70/222/EEB nustatytas sąlygas.
   4 straipsnis
   Įsigaliojimas
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2010 m. lapkričio 8 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 200, 2009 7 31, p. 1.
   
      (2)  OL L 263, 2007 10 9, p. 1.
   
      (3)  OL L 76, 1970 4 6, p. 25.
   
      I PRIEDAS
      
         Administraciniai dokumentai, teikiami norint gauti transporto priemonių ir jų priekabų EB tipo patvirtinimą, atsižvelgiant į galinio valstybinio numerio ženklo montavimo ir tvirtinimo vietą
      
      1   DALIS
      
         Informacinis dokumentas
      
      
         PAVYZDYS
      
      Informacinis dokumentas Nr. …, susijęs su transporto priemonės ar jos priekabos EB tipo patvirtinimu, atsižvelgiant į galinio valstybinio numerio ženklo montavimo ir tvirtinimo vietą
      Toliau nurodytų duomenų tekstas (įskaitant turinį) pateikiamas trimis egzemplioriais. Brėžiniai teikiami atitinkamu masteliu, pakankamai išsamūs ir A4 formato lapuose arba A4 formato aplanke. Jei pateikiamos nuotraukos, jos turi būti pakankamai aiškios.
      Jei šiame informaciniame dokumente nurodytos sistemos, sudedamosios dalys ar atskiri techniniai mazgai valdomi elektroniniu būdu, būtina pateikti informaciją apie jų veikimą.
      0.   BENDROJI DALIS
      0.1.   Markė (gamintojo prekės pavadinimas): …
      0.2.   Tipas: …
      0.2.1.   Komercinis (-iai) pavadinimas (-ai) (jeigu taikoma): …
      0.3.   Tipo identifikavimo priemonės, jeigu pažymėta ant transporto priemonės (1): …
      0.3.1.   Minėto ženklo vieta: …
      0.4.   Transporto priemonės kategorija (2): …
      0.5.   Gamintojo pavadinimas ir adresas: …
      0.8.   Surinkimo gamyklos (-ų) pavadinimas (-ai) ir adresas (-ai): …
      0.9.   Gamintojo atstovo (jei jis yra) pavadinimas ir adresas: …
      1.   TRANSPORTO PRIEMONĖS KONSTRUKCIJOS BENDROSIOS CHARAKTERISTIKOS
      1.1.   Reprezentatyvios transporto priemonės nuotraukos ir (arba) brėžiniai: …
      2.   MASĖ IR MATMENYS (3)
          (4)
      
      2.4.   Transporto priemonės matmenys (gabaritiniai)
      2.4.2.   Važiuoklė su kėbulu
      2.4.2.3.   Aukštis (parengtos eksploatuoti transporto priemonės) (5) (nurodyti pakabų, kurių aukštį galima reguliuoti, įprastą darbinę padėtį): …
      2.6.   Parengtos eksploatuoti transporto priemonės masė
      Parengtos eksploatuoti transporto priemonės kėbulo ir, M1 kategorijai nepriskiriamo vilkiko atveju, sukabintuvo, jei jis įrengtas gamintojo, masė arba važiuoklės ar važiuoklės su kabina masė, be kėbulo ir (arba) sukabintuvo, jeigu gamintojas neįrengia kėbulo ir (arba) sukabintuvo (įskaitant skysčius, įrankius, atsarginį ratą, jei yra, ir vairuotoją bei, jei tai yra miesto ir tarpmiestiniai autobusai, įgulos nario masę, jeigu transporto priemonėje yra sėdynė įgulos nariui) (6) (didžiausia ir mažiausia kiekvieno varianto masė): …
      9.   KĖBULAS
      9.14.   Vieta galiniams valstybinio numerio ženklams montuoti ir tvirtinti (prireikus nurodyti atstumus; galima pateikti brėžinius, jeigu taikoma): …
      9.14.1.   Aukštis virš kelio paviršiaus, viršutinis kraštas: …
      9.14.2.   Aukštis virš kelio paviršiaus, apatinis kraštas: …
      9.14.3.   Vidurinės linijos atstumas nuo transporto priemonės išilginės vidurinės plokštumos: …
      9.14.4.   Atstumas nuo transporto priemonės kairiojo krašto: …
      9.14.5.   Matmenys (ilgis × plotis): …
      9.14.6.   Plokštumos pokrypis atsižvelgiant į vertikalę: …
      9.14.7.   Matomumo kampas horizontalioje plokštumoje: …
      
         Aiškinamosios pastabos
      
      2   DALIS
      
         EB tipo patvirtinimo liudijimas
      
      
         PAVYZDYS
      
      Formatas A4 (210 × 297 mm)
      EB TIPO PATVIRTINIMO LIUDIJIMAS
      
      Pranešimas dėl:
      
                  
                              —
                           
                           
                              EB tipo patvirtinimo (7)
                              
                           
                        
                              —
                           
                           
                              EB tipo išplėtimo patvirtinimo (7)
                              
                           
                        
                              —
                           
                           
                              atsisakymo suteikti EB tipo patvirtinimą (7)
                              
                           
                        
                              —
                           
                           
                              EB tipo patvirtinimo panaikinimo (7)
                              
                           
                        
               
                  dėl transporto priemonės ar jos galinio valstybinio numerio ženklo montavimo ir tvirtinimo vietos
               
            
                  pagal Reglamentą (ES) Nr. 1003/2010 [šį reglamentą] su paskutiniais pakeitimais, padarytais Reglamentu (ES) Nr. …/… (7)
                  
               
            
                  EB tipo patvirtinimo numeris: …
               
            
                  Išplėtimo motyvas: …
               
            I   SKIRSNIS
      0.1.   Markė (gamintojo prekės pavadinimas): …
      0.2.   Tipas: …
      0.2.1.   Komercinis (-iai) pavadinimas (-ai) (jeigu taikoma): …
      0.3.   Tipo (jei transporto priemonė paženklinta jo ženklu) identifikavimo priemonės (8): …
      0.3.1.   Minėto ženklo vieta …
      0.4.   Transporto priemonės kategorija (9): …
      0.5.   Gamintojo pavadinimas ir adresas: …
      0.8.   Surinkimo gamyklos (-ų) pavadinimas (-ai) ir adresas (-ai): …
      0.9.   Gamintojo atstovo (jei jis yra) pavadinimas ir adresas: …
      II   SKIRSNIS
      1.   Papildoma informacija: žr. papildymą.
      2.   Už bandymus atsakinga technikos tarnyba: …
      3.   Bandymų ataskaitos data: …
      4.   Bandymų ataskaitos numeris: …
      5.   Pastabos (jeigu buvo pareikštos): žr. papildymą.
      6.   Vieta: …
      7.   Data: …
      8.   Parašas: …
      
                  Priedai
               
               
                  :
               
               
                  Informacinis paketas.
                  Bandymų ataskaita
               
            
         (1)  Jei tipo identifikavimo priemonėse yra ženklų, netinkančių transporto priemonės, sudedamosios dalies ar atskiro techninio mazgo tipams, kuriems taikomas šis informacinis dokumentas, apibūdinti, tokie ženklai dokumentuose nurodomi simboliu „?“ (pvz., ABC??123??).
      
         (2)  Klasifikuota pagal Direktyvos 2007/46/EB II priedo A dalyje pateiktas sąvokų apibrėžtis.
      
         (3)  Jeigu viename variante yra įprasta, o kitame – miegamoji kabina, turi būti nurodyta abiejų variantų masė ir matmenys.
      
         (4)  Standartas ISO 612: 1978 „Kelių transporto priemonės. Automobilių ir vilkikų su priekabomis matmenys. Terminai ir apibrėžtys.“
      
         (5)  
      
                  (g8)
               
               
                  Nuostata Nr. 6.3.
               
            
         (6)  Laikoma, kad vairuotojo masė ir, jeigu taikoma, įgulos nario masė yra 75 kg (sudaryta iš 68 kg asmens ir 7 kg bagažo masės pagal ISO standartą 2416–1992), degalų bakas pripildytas iki 90 %, o kitos skysčių laikymo sistemos (išskyrus panaudotam vandeniui skirtas sistemas) pripildytos iki 100 % talpos, kaip nurodyta gamintojo.
      
         (7)  Kas nereikalinga, išbraukti.
      
         (8)  Jei tipo identifikavimo priemonėse yra ženklų, netinkančių transporto priemonės, sudedamosios dalies ar atskiro techninio mazgo tipams, kuriems taikomas šis informacinis dokumentas, apibūdinti, tokie ženklai dokumentuose nurodomi simboliu „?“ (pvz., ABC??123??).
      
         (9)  Kaip apibrėžta Direktyvos 2007/46/EB II priedo A dalyje.
      
         Papildymas
         prie EB tipo patvirtinimo liudijimo Nr. …
         
                     1.
                  
                  
                     Papildoma informacija
                     
                                 1.1.
                              
                              
                                 Trumpas transporto priemonės konstrukcijos, matmenų, linijų ir sudėtinių medžiagų aprašas: …
                              
                           
                                 1.2.
                              
                              
                                 Galinio valstybinio numerio ženklo tvirtinimo vietos apibūdinimas: …
                              
                           
               
                     2.
                  
                  
                     Galinio valstybinio numerio ženklo tvirtinimo vieta yra tinkama toliau nurodytų matmenų ženklui pritvirtinti: 520 × 120/340 × 240 (1)
                     
                  
               
                     3.
                  
                  
                     Galinio valstybinio numerio ženklo tvirtinimo vietos išdėstymas: kairiau nuo vidurio/per vidurį (1)
                     
                  
               
                     4.
                  
                  
                     Galinio valstybinio numerio ženklo tvirtinimo vieta prasčiau matoma, nes yra pritvirtintas mechaninis tvirtinimo įtaisas: taip/ne (1)
                     
                  
               
                     5.
                  
                  
                     Pastabos: …
                  
               
            (1)  Kas nereikalinga, išbraukti.
      
   
   
      II PRIEDAS
      
         Galinio valstybinio numerio ženklo montavimo ir tvirtinimo vietos reikalavimai
      
      1.   REIKALAVIMAI
      1.1.   Galinio valstybinio numerio ženklo montavimo vietos forma ir matmenys
      
                  1.1.1.
               
               
                  Montavimo vieta – tai plokščias arba iš esmės plokščias stačiakampis paviršius, kurio mažiausi matmenys:
                  
                              plotis
                           
                           
                              –
                           
                           
                              520 mm,
                           
                        
                              aukštis
                           
                           
                              –
                           
                           
                              120 mm,
                           
                        arba
                  
                              plotis
                           
                           
                              –
                           
                           
                              340 mm,
                           
                        
                              aukštis
                           
                           
                              –
                           
                           
                              240 mm.
                           
                        
            
                  1.1.2.
               
               
                  Valstybinio numerio ženklo tvirtinimo vietos paviršius gali būti skylėtas ar su kitokiomis angomis.
                  
                              1.1.2.1.
                           
                           
                              M1 kategorijos transporto priemonių atveju skylės ar kitokios angos plotis negali būti didesnis nei 40 mm, neatsižvelgiant į jos ilgį.
                           
                        
            
                  1.1.3.
               
               
                  Valstybinio numerio ženklo tvirtinimo vietos paviršiuje gali būti iškyšų, jei jos neišsikiša daugiau nei 5,00 mm nuo vardinio paviršiaus. Į labai minkštos medžiagos, pvz., putplasčio ar veltinio, atplaišas, naudojamas valstybinio numerio ženklo vibracijai mažinti, neatsižvelgiama.
               
            1.2.   Galinio valstybinio numerio ženklo montavimo ir tvirtinimas
      
                  1.2.1.
               
               
                  Montavimo vieta turi būti tokia, kad pagal gamintojo nurodymus pritvirtintam valstybinio numerio ženklui būtų būdingos toliau išvardytos savybės.
                  
                              1.2.1.1.
                           
                           
                              Valstybinio numerio ženklo padėtis atsižvelgiant į transporto priemonės vidurinę išilginę plokštumą:
                              
                                          1.2.1.1.1.
                                       
                                       
                                          vidurinis numerio ženklo taškas negali būti iš dešinės transporto priemonės vidurinei išilginei plokštumai.
                                       
                                    
                        
                              1.2.1.2.
                           
                           
                              Numerio ženklo padėtis atsižvelgiant į transporto priemonės išilginę vertikalią plokštumą:
                              
                                          1.2.1.2.1.
                                       
                                       
                                          ženklas turi būti statmenas transporto priemonės išilginei plokštumai;
                                       
                                    
                                          1.2.1.2.2.
                                       
                                       
                                          kairysis numerio ženklo kraštas negali būti iš kairės vertikaliai plokštumai, kuri yra lygiagreti transporto priemonės vidurinei išilginei plokštumai ir kerta labiausiai į išorę nutolusį transporto priemonės tašką.
                                       
                                    
                        
                              1.2.1.3.
                           
                           
                              Numerio ženklo padėtis atsižvelgiant į vertikalią skersinę plokštumą
                              
                                          1.2.1.3.1.
                                       
                                       
                                          Galimas numerio ženklo pokrypis nuo vertikalios padėties:
                                          
                                                      1.2.1.3.1.1.
                                                   
                                                   
                                                      ne mažesnis kaip – 5° ir ne didesnis kaip 30°, jei ženklo viršutinio krašto atstumas nuo žemės paviršiaus nėra didesnis kaip 1,20 m;
                                                   
                                                
                                                      1.2.1.3.1.2.
                                                   
                                                   
                                                      ne mažesnis kaip – 15° ir ne didesnis kaip 5°, jei ženklo viršutinio krašto atstumas nuo žemės paviršiaus yra didesnis kaip 1,20 m.
                                                   
                                                
                                    
                        
                              1.2.1.4.
                           
                           
                              Numerio ženklo atstumas nuo žemės paviršiaus:
                              
                                          1.2.1.4.1.
                                       
                                       
                                          Numerio ženklo apatinio krašto atstumas nuo žemės paviršiaus turi būti ne mažesnis kaip 0,30 m.
                                       
                                    
                                          1.2.1.4.2.
                                       
                                       
                                          Numerio ženklo viršutinio krašto atstumas nuo žemės paviršiaus turi būti ne didesnis kaip 1,2 m. Tačiau jei dėl transporto priemonės konstrukcijos neįmanoma laikytis atstumo reikalavimų, didžiausias atstumas gali viršyti 1,20 m, su sąlyga, kad jis šiai ribai artimas tiek, kiek leidžia transporto priemonės techninės charakteristikos ir bet kuriuo atveju neviršija 2,00 m.
                                       
                                    
                        
                              1.2.1.5.
                           
                           
                              Geometrinis matomumas
                              
                                          1.2.1.5.1.
                                       
                                       
                                          Jei numerio ženklo viršutinio krašto atstumas nuo žemės paviršiaus neviršija 1,20 m, numerio ženklas turi būti matomas visame šių keturių plokštumų ribojamame plote:
                                          
                                                      —
                                                   
                                                   
                                                      dviejų vertikaliųjų plokštumų, susiliečiančių su dviem šoniniais ženklo kraštais ir sudarančių 30° kampą, matuojant į išorę nuo transporto priemonės išilginės vidurinės plokštumos,
                                                   
                                                
                                                      —
                                                   
                                                   
                                                      ženklo viršutinį kraštą liečiančios plokštumos, kuri su horizontale sudaro 15° kampą, matuojant į viršų,
                                                   
                                                
                                                      —
                                                   
                                                   
                                                      horizontalios plokštumos, kertančios apatinį ženklo kraštą.
                                                   
                                                
                                    
                                          1.2.1.5.2.
                                       
                                       
                                          Jei atstumas nuo ženklo viršutinio krašto iki žemės paviršiaus viršija 1,20 m, ženklas turi būti matomas visame šių keturių plokštumų ribojamame plote:
                                          
                                                      —
                                                   
                                                   
                                                      dviejų vertikaliųjų plokštumų, susiliečiančių su dviem šoniniais ženklo kraštais ir sudarančių 30° kampą, matuojant į išorę nuo transporto priemonės išilginės vidurinės plokštumos,
                                                   
                                                
                                                      —
                                                   
                                                   
                                                      ženklo viršutinį kraštą liečiančios plokštumos, kuri su horizontale sudaro 15° kampą, matuojant į viršų,
                                                   
                                                
                                                      —
                                                   
                                                   
                                                      ženklo apatinį kraštą liečiančios plokštumos, kuri su horizontale sudaro 15° kampą, matuojant į apačią.
                                                   
                                                
                                    
                        
                              1.2.1.6.
                           
                           
                              Atstumas nuo sumontuoto ir pritvirtinto valstybinio numerio ženklo kraštų iki tikrojo valstybinio numerio ženklo vietos paviršiaus neturi būti didesnis nei 5,0 mm visu valstybinio numerio ženklo perimetru.
                              
                                          1.2.1.6.1.
                                       
                                       
                                          Nurodytas didžiausias atstumas gali būti viršijamas tam tikrose vietose, jei jis matuojamas prie skylės ar kitokios angos tinklelio paviršiuje arba tarp lygiagrečių reljefinio grotelių paviršiaus strypų.
                                       
                                    
                        
            
                  1.2.2.
               
               
                  Taikant galinio valstybinio numerio ženklo apšvietimo įtaisų reikalavimus, atsižvelgiama į tikrąją sumontuoto ir pritvirtinto ženklo padėtį ir formą, kaip nustatyta 1.2 dalyje, ypač į galutinį jo kreivio spindulį.
               
            
                  1.2.3.
               
               
                  Jei dėl mechaninio tvirtinimo įtaiso galinio numerio ženklo montavimo vieta prastai matoma geometrinio matomumo plokštumų ribose, tai turi būti nurodyta bandymo ataskaitoje ir EB tipo patvirtinimo liudijime.
               
            2.   BANDYMO ATLIKIMO TVARKA
      2.1.   Numerio ženklo vertikalaus pokrypio ir atstumo nuo žemės paviršiaus nustatymas
      
                  2.1.1.
               
               
                  Prieš atliekant matavimus transporto priemonė pastatoma ant lygaus paviršiaus, o jos masė suderinama su gamintojo nurodyta parengtos eksploatuoti transporto priemonės mase be vairuotojo.
               
            
                  2.1.2.
               
               
                  Jei transporto priemonėje yra hidropneumatinė, hidraulinė arba pneumatinė pakaba arba automatinio apkrovos išlyginimo įtaisas, transporto priemonė bandoma, kai pakabos arba įtaiso būsena atitinka gamintojo nurodytas normalias naudojimo sąlygas.
               
            
                  2.1.3.
               
               
                  Jei valstybinio numerio ženklas nukreiptas žemyn, pokrypio matavimo rezultatai nurodomi su minuso ženklu.
               
            2.2.   Iškyšos matuojamos statmenai ir tiesiai vardinio paviršiaus, ant kurio turi būti tvirtinamas valstybinio numerio ženklas, kryptimi.
      2.3.   Atstumas nuo sumontuoto ir pritvirtinto valstybinio numerio ženklo kraštų iki tikrojo paviršiaus matuojamas statmenai ir tiesiai tikrojo paviršiaus, ant kurio turi būti tvirtinamas valstybinio numerio ženklas, kryptimi.
      2.4.   Atitikčiai tikrinti naudojamas vieno iš dviejų 1.1.1 punkte nurodytų dydžių valstybinio numerio ženklas.